
	ΠΡΕΣΒΕΙΑ ΚΥΠΡΙΑΚΗΣ ΔΗΜΟΚΡΑΤΙΑΣ

Μορφωτικό Γραφείο

ΣΠΙΤΙ ΤΗΣ ΚΥΠΡΟΥ

Ξενοφώντος 2Α, 105 57 Αθήνα

Τηλ. 210 3734934  Fax 210 3734904


	Παρουσίαση βιβλίου 

του Σταύρου Σιδερά
Οι ποιητές δεν πεθαίνουν ποτέ

στο Σπίτι της Κύπρου

Το Σπίτι της Κύπρου, η Ένωσις Κυπρίων Ελλάδος (Ε.Κ.Ε.) και οι Εκδόσεις Γερμανός παρουσιάζουν την Τετάρτη 11 Φεβρουαρίου 2015 και ώρα 20:00 στο Σπίτι της Κύπρου, Ξενοφώντος 2Α, Σύνταγμα,  το βιβλίο του Σταύρου Σιδερά Οι ποιητές δεν πεθαίνουν ποτέ.


Χαιρετισμό θα απευθύνουν ο κ. Κυριάκος Κενεβέζος, Πρέσβης της Κυπριακής Δημοκρατίας, ο κ. Γιαννάκης Ιωάννου,  Πρόεδρος της Ε.Κ.Ε. και ο         κ. Ανδρέας Γερμανός,  εκδότης.

Για το βιβλίο θα μιλήσουν ο κ. Ιάκωβος Φαρσεδάκης, Καθηγητής, Πρόεδρος του Νομικού  Τμήματος του Ευρωπαϊκού Πανεπιστημίου Κύπρου, ο κ. 
Ανδρέας Νεοφυτίδης, δημοσιογράφος-ποιητής και ο κ. Κωνσταντίνος Ξενόπουλος,  κινηματογραφικός παραγωγός.

Θα ακολουθήσει σύντομο μουσικό πρόγραμμα από το CD Δον Κιχώτη του Θερβάντες σε στίχους και μουσική Σταύρου Σιδερά.   Ερμηνεύει η Παμπίνα Κοντέα και συνοδεύει στο πιάνο ο μαέστρος Γιώργος Παγιάτης. 

Ο Σταύρος Σιδεράς, συγγραφέας, συνθέτης, παραγωγός και σκηνοθέτης, υπηρετεί για  τριάντα τόσα χρόνια τον χώρο των γραμμάτων,  της τέχνης και του θεάματος σε Κύπρο, Ελλάδα και διεθνώς. 


 Ο Μιχάλης Παντέλας, ένας μοναχικός και φαινομενικά φιλήσυχος γεροντάκος,  που ζει στο χωριό Τάρμπετ της Σκοτίας, αυτοκτονεί. Πίσω του αφήνει ένα φάκελο για τον Σκοτσέζο δημοσιογράφο Άλεν Μακρό. Ο Άλεν, σκαλίζοντας τα ντοκουμέντα που πέφτουν στα χέρια του, φέρνει στο φως το σκοτεινό παρελθόν του γέροντα, ο οποίος ήταν πράκτορας της ΜΙ6 κατά την διάρκεια του Αγώνα της Κύπρου ενάντια στους Άγγλους αποικιοκράτες, και αποφασίζει να γράψει ένα μυθιστόρημα, βασισμένο στις αποκαλύψεις του προδότη...  

